open-index/open-wikipedia-markdown huggingface dataset:
Flokk

**Flokk** (av norrønt *flokkr*) er et begrep som betegner en (større) samling av dyr eller mennesker. Innen zoologi betegner flokkdyr dyr som har som har som naturlig levevis å leve og samle seg i større grupper. Flokkdanning er en strategi for overlevelse som blir benyttet av både rov- og byttedyr, som det finnes mange eksempler blant fugler, fisker og pattedyr. Grupper av dyr kan omtales med ulike navn, avhengig av ulike typer dyr, som flokk, bøling, hop, klynge, rei, skare, stim eller sverm. Ulike flokkuttrykk brukes gjerne i forskjellige sammenhenger. Man kan for eksempel snakke om en flokk med mennesker eller dyr, en bøling med bufe, en skare med maur, en hop av stjerner, en sverm av himmellegemer, insekter eller fugler, en klynge med blomster eller planter, eller en stim av fisk.

Å leve i flokk kan gi fordeler, eksempelvis at mange er på vakt mot farer, at man samlet kan verne seg mot andre dyr, eller at man kan samarbeide innen flokken, slik flokker av rovdyr som eksempelvis ulv og løver gjør på jakt etter byttedyr. Flokkdyr har gjerne mange ulike måter å kommunisere på, og ordner seg ofte i et hierarki.

Svært mange husdyr, som eksempelvis hest, hund, kyr, geit, sau, høns, er flokkdyr. Flokkinstinktet gjorde også at slike dyr i sin tid kunne temmes og domestiseres, og gjør dem også lettere å gjete, Flokkinstinktet medfører også at hunder kan innordnes i en familie lettere enn mange andre dyr, og følgelig har hunden fungert som følgesvenn for mennesker i rundt 14 000 år.

## Strukturen og størrelsen på besetninger
Når en sammenslutning av dyr (eller i forlengelsen av mennesker) beskrives som en flokk, er det underforstått at gruppen har en tendens til å handle sammen (for eksempel at alle beveger seg i samme retning på et gitt tidspunkt), men at dette ikke gjør det oppstå som et resultat av planlegging eller koordinering. Hvert individ velger heller atferd i samsvar med de fleste andre medlemmer, muligens gjennom imitasjon eller muligens ettersom alle reagerer på de samme ytre omstendighetene. En flokk kan kontrasteres med en koordinert gruppe der individer har distinkte roller. Mange menneskelige grupperinger, som for eksempel hæravdelinger eller idrettslag, viser slik koordinering og differensiering av roller, men det gjør også noen dyregrupperinger som de av eusosiale insekter, som er koordinert gjennom feromoner og andre former for dyrekommunikasjon.

En flokk er per definisjon relativt ustrukturert. Imidlertid kan det være to eller noen få dyr som har en tendens til å bli imitert av hoveddelen av flokken mer enn andre. Et dyr i denne rollen kan kalles for et «kontrolldyr», ettersom dets oppførsel vil forutsi atferden til flokken som helhet. Det kan imidlertid ikke antas at kontrolldyret bevisst tar en lederrolle da kontrolldyr ikke nødvendigvis er sosialt dominerende i konfliktsituasjoner, selv om de ofte er det. Gruppestørrelse er en viktig egenskap ved det sosiale miljøet til flokkdyr.

## Se også
* Hundens rangordning

## Referanser
Sjonstock

**Sjonstock** var en rockefestival som i årene 1995&ndash;2005 ble avholdt i Sør-Sjona i Rana kommune. Festivalen startet som en utvidet bursdagsfeiring i 1995, men vokste raskt til å bli en av Nord-Norges største festivaler.

## 1995
Bursdagene til Tor Reidar Sivertsen og Steinar Kristoffersen skulle feires skikkelig, og man bygde stor scene av pallelemmer. Dårlig vær gjorde dog at festivalen måtte flyttes innendørs. Ca. 50 deltakere bidro med musikk selv, blant annet en gjenforening av White Wings.

## 1996
Første året som festival med billettsalg. Ca. 130 deltagere kom for å høre 9 band spille:

## 1997
Dette året ble festivalen nesten avlyst, etter at leverandørene av lydutstyr ringte og avlyste 3 timer før første band skulle på scenen. Likevel klarte man å skaffe nye lydfolk, og 300 betalende fikk høre 8 band spille.

Bad Fantasy (Mo i Rana)

## 1998
Sjonstock hadde 400 betalende gjester. Ny scene var bygd, og 16 band spilte. For første gang var et utenlandsk band representert.

## 1999
Rundt 500 betalende gjester fikk høre 21 band spille. Det hadde siden sist blitt gjort betydelige endringer på festivalområdet for å gjøre Sjonstock bedre både for publikum og deltagende band.

## 2000
2000 ble året da Sjonstock virkelig gikk fra å være en stor fest til å bli en liten festival. Arrangørene ble overrumplet av et publikum på 1200 personer. Dette var nok en følge av at betydelig offentlig støtte og privat sponsing hadde gitt bookingansvarlig Mads Mjelle langt friere tøyler i sitt arbeid. Følgende spilte:

## 2001
2000 betalende gjester så 16 band spille.

## 2002
Med et billettsalg på oppimot 3000 viste Sjonstock i 2002 virkelig at nå var ting på gang. Arrangørene hadde på forhånd tatt signaler om tilstrømmingen på alvor, og hadde utvidet både campområde og toalettkapsitet. Det som ble et problem var kapasiteten i porten, og da første band spilte opp sto fortsatt mange i kø og ventet på å få komme inn. På scena i 2002 kunne man se og høre følgende:

## 2003
I 2003 fikk om lag 4000 publikummere oppleve et kraftig forbedret køsystem, men nye problemer oppsto: Transport og parkering var nå overbelastet, så her måtte man tenke nytt. De som var der fikk høre:

## 2004
2004 ble nok et jubelår for festivalen, selv om mange blant publikum mente at det måtte ha vært mer folk i fjor økte antall innbetalte med enda ca. 500 personer. På scena fikk man oppleve følgende:
*Span
*Pagan's Mind
*Bjørn Varpen
*Lame Ducks
*Sondre Lerche
*Side Brok
*Lorraine
*BigBang
*Spetakkel
*White Wings
*Mayor Gordon
*I tillegg deltok flere lokale band

## 2005
2005 ble det siste året hvor det ble arrangert Sjonstock. Blant hovedattraksjonene for de omkring 5000 innbetalte var:	
*WE
*TNT
*Ralph Myerz And The Jack Herren Band
*Madrugada (Stokmarknes)
*The 5,6,7,8’s
*Kurt Nilsen

## Etterpå
Arrangørene av Sjonstock startet i 2006 Vikafestivalen, i mer sentrale strøk av Mo i Rana. Bakgrunnen for flyttingen fra Sjona var delvis konflikter med lokale landeiere, men også at arrangørene følte at Sjonstock hadde vokst seg så stor som den kunne bli.

## Referanser
G8-toppmøtet 2007

**Det 33. G8-toppmøtet** fant sted fra 6. til 8. juni 2007 i Heiligendamm i det gamle hertugdømmet Mecklenburg i den tyske delstaten Mecklenburg-Vorpommern. Heiligendamm ligger ved Østersjøen og er Tysklands eldste badeby, kjent som «den hvite byen ved havet» og bygget av hertug Fredrik Frans I av Mecklenburg på slutten av 1700-tallet. Byen har lange tradisjoner som feriested for den europeiske høyadelen, bl.a. den russiske tsarfamilien, som hertugfamilien i Mecklenburg var i familie med.

Tyskland innehadde presidentskapet i G8 i 2007, og Heiligendamm ligger også i Angela Merkels hjemstat. Forrige gang Tyskland hadde G8-formannskapet, i 1999, ble toppmøtet holdt i Köln.

Miljøvern var det viktigste temaet på G8-toppmøtet i 2007.

## Eksterne lenker
* 
* Heiligendamm-Information.com
* / VGs samleside med nyheter forbundet med G8-landene.
Det synoptiske problem

**Det synoptiske problem** er et berømt problem innen bibelforskningen, som dreier seg om tilblivelseshistorien til de tre synoptiske evangeliene: Matteus-, Markus- og Lukasevangeliet i Det nye testamentet. Disse evangeliene har mange enten helt eller nesten identiske vers, noe som gjør det nærliggende å anta at de på en eller annen måte forutsetter hverandre.

## Bakgrunn
Når man sammenligner Markusevangeliet, Matteusevangeliet og Lukasevangeliet, vil man oppdage at disse har mange sammenfallende vers. Evangeliene til Lukas og Matteus inneholder nesten hele Markusevangeliet. Markusevangeliet har totalt ca. 35 vers som kan regnes som særstoff, resten finner man også i Matteus og/eller Lukas. I tillegg finner man flere vers som Matteus og Lukas har felles, da særlig såkalte *Jesuord*. Denne problemstillingen kalles for *det synoptiske problem*, og har vært diskutert opp gjennom historien. Den mest utbredte teorien er den såkalte *tokildehypotesen*.

## Tokildehypotesen

De fleste forskere mener at Markusevangeliet er det eldste, og man antar derfor at forfatterne av Lukasevangeliet og Matteusevangeliet kan ha hatt Markusevangeliet foran seg da de skrev.

Dette kan således gi en forklaring på versene som er felles for alle de tre evangeliene, men det finnes også mange vers som bare står i et av de tre evangeliene og derfor regnes som såkalt *særstoff*. Det finnes eksempelvis vers som er felles for Matteus- og Lukasevangeliet, men som ikke står i Markusevangeliet. En velkjent hypotese som blant annet forsøker å forklare dette er at det skal ha eksistert en samling med Jesusord, den såkalte *[[Q-kilden]]*, som senere har gått tapt. Q-kilden vil i såfall kunne være opphavet til det stoffet som er likt i Lukas- og Matteusevangeliet, men som ikke står i Markusevangeliet.

De viktigste argumentene for tokildehypotesen er at Markusevangeliet nærmest i sin helhet finnes i Matteus- og Lukasevangeliet, i samme rekkefølge.

## Se også
* Flerkildehypotesen

## Litteratur
* *Synnes, Martin*, «Hvordan Arbeide med Nytestamentlige Tekster», 2003, ISBN 82-300-0034-4
Frank Wedekind

**Frank Wedekind** (født 24. juli 1864 i Hannover, død 9. mars 1918 i München, egentlig Benjamin Franklin Wedekind), var en tysk forfatter og skuespiller. 

## Oppvekst og utdanning
Da Wedekind var åtte år gammel, flyttet foreldrene til Lenzburg i Sveits, hvor han vokste opp. Etter fullført skolegang begynte han å studere jus, men avbrøt studiene og ble journalist. 

## Arbeid og forfatterskap
I 1889 flyttet han til München, hvor han i 1896 sammen med andre grunnla det satiriske tidsskriftet *[[Simplicissimus]].* Her skrev han også tekster, noe som førte ham i fengsel for majestetsforbrytelse i 1899. Dette tidsskriftet er ikke minst kjent for illustrasjonene til den norske tegneren Olaf Gulbransson.

Wedekind skrev skuespill og dikt, og han framførte også egne dikt som revyskuespiller.

Wedekinds drama *Frühlings Erwachen* fra 1891 ble oversatt til norsk av Jens Bjørneboe, med tittelen *Vårløsning*.

## Inspirasjonskilde for andre kunstnere
Hans skuespill *Der Erdgeist* og *Die Büchse der Pandora* var grunnlag for Alban Bergs berømte opera *[[Lulu (opera)|Lulu]]*, som Berg komponerte i 1928/1929, men som ble ferdigstilt og fremført først i 1937, to år etter Bergs død.

I 1929 hadde dessuten filmskaperen Georg Wilhelm Pabst premiere på filmen *[[Die Büchse der Pandora (film fra 1929)|Die Büchse der Pandora]]*, som også bygget på de to skuespillene *Der Erdgeist* og *Die Büchse der Pandora*. Figuren Lulu har videre inspirert filmer som *[[Something Wild]]* (1986), *[[Lulu on the Bridge]]* (1998) og *[[The Fine Art of Love]]* (2005). 

## Referanser


## Eksterne lenker
* 
* 
* 
*  Wedekind-Website – Tekster, Audio, Video (FH-Darmstadt, Studiengang Online-Journalismus)
Rashidiyeh

**Rashidiyeh** er en flyktningleir for palestinere i Libanon. Den ligger ved middelhavskysten rett sør for Tyr (Sur) i guvernementet Sør-Libanon.
Beit Lif

**Beit Lif** er en landsby i det sørlige Libanon, nær grensen til Israel. Den befinner seg i distriktet Bint Jbeil, 106 kilometer fra landets hovedstad Beirut. Den ligger 530 meter over havet.
The 5,6,7,8’s

**The 5,6,7,8's** er en kvinnelig japansk rock'n'roll-trio. Musikken deres er basert på amerikansk surfemusikk og garasje-rock. Alle bandmedlemmene kommer fra Tokyo.

Gruppas navn kommer fra årtiene de henter inspirasjon fra, 1950-tallet, 1960-tallet, 1970-tallet og 1980-tallet.

Gruppa ble startet i 1986 av søstrene Sachiko og Yoshiko «Ronnie» Fujiyama, og besto opprinnelig av fire stykker. Siden 1992 har bandet vært en trio. Pr. 2006 består bandet av bassisten Akiko Omo i tillegg til søstrene Fujiyama på vokal/gitar og trommesett.

## Kill Bill
Gruppa fikk i 2003 et voldsomt oppsving i interesse i vesten etter en opptreden i Quentin Tarantinos film Kill Bill, volume 1. bandet spilte her den boogie woogie-inspirerte låta «Woo Hoo». Dette førte til stort platesalg også utenfor Japan, og flere konserter i USA og Europa. I Norge opptrådte de i 2005 blant annet på Sjonstock-festivalen og på Buktafestivalen i Tromsø.

## Diskografi
Gruppa har gitt ut syv album:
* The 5,6,7,8's Can't Help It! (1991)
* The 5,6,7,8's' (1994)
* Bomb The Twist (1995)
* Pin Heel Stomp (1997)
* Teenage Mojo Workout (2002)
* Bomb The Rocks: Early Days Singles (2003)
* Best Hits Of The 5,6,7,8's (2003)

## Eksterne lenker
* 
* 
*
Nahr el Bared (flyktningleir)

**Nahr el Bared** er en flyktningleir for palestinere ti km nord for Tripoli i det nordlige Libanon, nær kystveien. Leiren ble opprettet av Røde Kors i 1949 for palestinere fra området rundt Huleh-sjøen i Galilea; UNWRA overtok administrasjonen året etter. 

## Navnet
Leiren har fått navn etter elva Nahr el-Bared («Den kalde elva») som munner ut i Middelhavet like sør for den.

## Historikk (utdrag)
### Status i 2005
Leiren hadde drøyt 24&nbsp;000 beboere i 2005, og i tillegg hadde Tripoli da ca. 10&nbsp;000 palestinske flyktninger registrert av FNs hjelpeorganisasjon UNRWA.

### Ødeleggelse i 2007 og tiår med gjenoppbygging
I 2007 ble leiren rasert i kampene mellom den libanesiske hæren og islamistgruppen Fatah al-Islam. UNRWA besluttet å gjenoppbygge leiren, men prosessen trakk i langdrag, og i 2024 er gjenoppbyggingen fortsatt ikke fullført.

## Bildegalleri

Fil:Destruction at Nahr el Bared. Lebanon (2125999735).jpg|Dette bildet fra slutten av 2007 viser hvordan krigshandlingene noen måneder tidligere raserte Nahr el Bared. 


## Referanser
Nahr el-Bared

:*For flyktningleiren i Libanon med samme navn, se [[Nahr el Bared]]*

**Nahr el-Bared** (arabisk: نهر البارد – «Den kalde elven») er en liten libanesisk elv som har sine kilder i Ras el Ain, i de libanesiske fjellene, ca. 1&nbsp;180 meter over havet. Elvas navn ved kilden er Nahr Abu Moussa eller Abu Moussa-elven. 20 og 26 kilometer fra kilden er elva oppdemmet for generering av elektrisitet. De to store reservoarene blir brukt til sport og fritidsaktiviteter.

Elva munner ut i Middelhavet ved den palestinske flyktningleiren Nahr el Bared, mindre enn 20 kilometer fra grenseelven mot Syria,  Nahr al-Kabir al-Janoubi.

Nahr el-Bared blir utnyttet til vanning, og, som mange andre elver, utløp for kloakk. Elva er ikke seilbar.

## Referanser
Tamara Bunke

**Haydée Tamara Bunke Bider** (1937–1967), bedre kjent som **Tania** eller **Tania the Guerrillera**, var spion / hemmelig agent for DDR, kommunistisk revolusjonær og den eneste kvinne som kjempet sammen med geriljaen i Bolivia som ble ledet av Che Guevara.

## Liv og virke
### Bakgrunn
Hun ble født den 19. november 1937 i Buenos Aires i Argentina som datter av Erich Bunke og Nadia Bider. Begge var kommunister og jøder som hadde flyktet fra Tyskland i 1930-årene for å unnslippe nazistene. I 1952 flyttet familien til Den tyske demokratiske republikk og i en alder på 18 år ble hun medlem av det Østtyske kommunistpartiet, SED.

I løpet av 1950-årene studerte hun statsvitenskap ved Humboldt-universitetet i Berlin.

### Stasi
Etter eksamen begynte hun å arbeide i landets etterretningstjeneste, Stasi, og hadde i denne tiden flere oppdrag i utlandet. Reisene gikk til land i Europa og Sør-Amerika. Hun opererte under flere dekknavn og utga seg ofte for å være student innen folklore.

Tilbake i DDR i 1960 fungerte hun som tolk for Che Guevara og en cubansk handelsdelegasjon som var på besøk i landet. Inspirert av den cubanske revolusjonen og Che Guevara, dro hun i 1961 til Cuba. Mens hun var der deltok hun i arbeidsbrigader, i alfabetiseringskampanjen og arbeidet i Utdanningsdepartementet, ICAP (*Instituto Cubano de Amistad con los Pueblos*) og den cubanske kvinnebevegelsen. Hun reiste også sammen med Che Guevara til flere land i Latin-Amerika, og det var i denne perioden at hun tok navnet «Tania».

I november 1964 reiste hun til La Paz i Bolivia som hemmelig agent for Che Guevara og hans planer om å bistå til revolusjon i Bolivia. I La Paz arbeidet hun som lærer under navnet *Laura Gutiérrez Bauer* mens hun samlet informasjon. I 1966 sluttet hun seg til en boliviansk geriljagruppe ledet av Juan Vitalio Acuña.

### Drept i Bolivia
Den 31. august 1967 ble geriljagruppen overfalt av bolivianske soldater da de krysset elven Río Grande ved *Vado del Yeso*. Bunke Bider og åtte andre geriljasoldater ble drept i kampene. Kroppen hennes ble tatt av elven og ble funnet igjen 6. september av bolivianske soldater. Hun ble gravlagt neste dag i nærheten av de andre i hennes geriljagruppe.

Levningene hennes ble funnet 31. oktober 1998 og overlevert cubanske myndigheter. Sammen med Che Guevara og ni andre geriljasoldater fra Bolivia-kampanjen, er hun gravlagt i Guevaras mausoleum i Santa Clara på Cuba.

## Referanser


## Litteratur
* Estrada, Ulises (2005) «Tania: Undercover with Che Guevara in Bolivia», Ocean Press, ISBN 1-876175-43-5
* Guevara, Che «The Bolivian Diary: The authorized edition», Ocean Press, ISBN 1-920888-24-1

## Eksterne lenker
* 
*  Tania la Guerrillera – Biografi på mujeresriot.webcindario.com
Boolsk algebra

**Boolsk algebra** er algebra med variabler som kun kan ha to tilstander eller verdier. Disse refereres vanligvis til som SANT eller USANT. De logiske operasjonene OG, ELLER, og IKKE kan utføres på disse variablene. Boolsk algebra ble oppfunnet av George Boole. Han arbeidet på 1850-tallet med regnestykker hvor variablene bare kunne ha to verdier. Boolsk algebra brukes idag i blant annet elektroniske prosessorer.

Det er vanlig å skrive boolske uttrykk på forskjellige måter. SANT / USANT kan for eksempel skrives som TRUE / FALSE eller 1 / 0. De boolske operasjonene kan skrives rett ut (OG, ELLER, IKKE), eller ved hjelp av tegnene \land, \lor og \lnot. Tegnene «+» og «*» brukes ofte dersom SANT og USANT representeres ved tallene 0 og 1 – da blir operasjonene lik addisjon og multiplikasjon med "vanlige" tall (bortsett fra at  blir 1). Innen programmering er || (ELLER), && (OG) og ! (IKKE) vanlige operatorer.

## Formell definisjon
En **boolsk algebra** er en seks-tuppel som inneholder en mengde *A*, utstyrt med to binære operasjoner \land (OG), \lor (ELLER), en mono-operasjon \lnot (IKKE/kompliment) og to elementer 0 and 1, slik at for alle elementer *a*, *b* og *c* i *A*, gjelder følgende grunnsetninger:

:

## Grunnleggende operasjoner
Operasjonene OG, ELLER og IKKE har tre grunnleggende regler.

For at et OG-uttrykk skal bli SANT, må begge sider av OG-tegnet være SANT.

:

For at et ELLER-uttrykk skal bli SANT, må én av sidene på ELLER-tegnet være sant.

:

IKKE er en operasjon som bare utføres på én variabel.

:

## Logiske kretser
Shatila

**Shatila** er en flyktningleir for palestinere opprettet i Beirut i Libanon i 1948, på land skjenket av *Shatila*-familien. Den var sammen med «søster»leiren Sabra svært folkerik på 1980-tallet, frem til massakrene der i 1982. Omkring 2005 hadde UNRWA registrert omkring 7&nbsp;000 flyktninger der. Men i Beirut og omegn var det i tillegg registrert 83&nbsp;000 palestinske flyktninger utenfor leirene.

## Se også
*Massakrene i Sabra og Shatila
Dbayeh flyktningleir

**Dbayeh** er en flyktningleir for palestinere, og ble opprettet i 1956. Den ligger ved byen Dbayeh, 12 kilometer øst for Beirut i Libanon. Per desember 2023 hadde leiren 4636 beboere.

## Referanser
El Qlaile

**El Qlaile** er en liten landsby i det sørlige Libanon, ca. ti km sør for Tyros. 

Den har arkeologiske minner fra kristen oldtid. Her er også et mausoleum for profeten Umran, som ifølge en muslimsk tradisjon var jomfru Marias far.
Marin grense

Et steds **marine grense** er havets høyeste nivå etter siste istid.
I siste istid var blant annet hele Skandinavia dekket av is. Isdekkets størrelse var på sitt høyeste nivå for 23&nbsp;000 år siden.

Vekten av isen gjorde at jordskorpen ble trykket ned (dette er et ca. 1:3 forhold; for eksempel 100 m is trykket landskapet ned 30&nbsp;m, 200&nbsp;m is trykket landskapet ned 60 m osv.). Isen i Skandinavia var tykkest over sentrale deler av Bottenviken i Sverige, der istykkelsen var ca. 3&nbsp;000 m. Det vil si at jordskorpen var trykket ned ca. 1&nbsp;000 m i forhold til i dag.

Landhevningen i tiden etter issmeltingen foregikk først raskt, senere i et mer sakte tempo. Omkring Bottenviken, der landskapet er flatt, foregår landhevningen fortsatt så hurtig at den er merkbar i løpet av et menneskeliv.

Marin grense er det høyeste nivået som havet har hatt på et sted etter at det ble fritt for is og man forkorter det gjerne med MG. Den marine grensen bestemmes ved høyden av strandhakk, strandlinjer og breelvdelta, ofte med rester etter marine dyr. MG kan med stor nøyaktighet også bestemmes ved å analysere kjerneprøver fra myr, der hver millimeter av kjernen representerer avleiringer som kan dateres ved hjelp av karbondatering.

Årsaken til at havet sto høyere ved slutten av istiden er at hele den fennoskandiske landplaten ble presset ned på grunn av vekten til ismassene. Da isen smeltet, flommet havet inn over det nedtrykte landet. Da landet sakte steg opp igjen, trakk havet seg tilbake, og landet ble tørt. Dette er en prosess som startet for  år siden og som stadig pågår. 

Den beste jorden for landbruk i Norge ligger under den marine grensen, gjerne på sand og leire som ble dannet da området var oversvømt. Noen av disse områdene har kvikkleire og er utsatt for store og små leirras.

Den marine grense har også betydning innen arkeologi. De eldste spor etter mennesker som bodde i strandkanten finner man i dag omkring den marine grensen. Funnet av Norges første boplasser fra eldre steinalder, Fosnakulturen, ble gjort av en geolog som studerte strandlinjene, og fant stein som var bearbeidet av mennesker.

## Referanser


## Eksterne lenker
* Ngu.no-kart over Marin grense.
Sabra (flyktningleir)

**Sabra** var en flyktningleir for palestinere i Beirut i Libanon. Den ble rammet hardt under Sabra og Shatila-massakren i 1982. Etterpå er leiren opphørt som selvstendig enhet, og inngår nå i flyktningleiren Shatila. 

## Referanser
Sabra

Med **Sabra** kan det siktes til
*en sabra, betegnelsen på en jøde som er født i Israel
*leiren Sabra i Beirut i Libanon, tidligere flyktningleir for palestinere
* bydelen Sabra i Gaza på Gazastripen
Jesse McCartney

**Jesse Abraham Arthur McCartney**, også kalt **Jester** eller **J-Mac**, (født 9. april 1987 i New York City i USA) er en amerikansk musiker og skuespiller. Han har vunnet «The 2005 Fake ID TRL Award» for artister under 21 år.

Som syvåring var han med i sin første musikal, *[[Oliver Twist]]*, der han hadde hovedrollen. Senere var han med i gruppen Sugar Beats og da han var 11-12 år ble han med i gruppen Dream Street, sponset av Disney. Som 18-åring ble gruppen oppløst og McCartney begynte å synge solo. Hans første album, *Beautiful Soul*, som kom ut i april 2004, solgte til platina. Senere kom han ut med sitt andre album, *Right Where You Want Me*.

McCartney har vært med i serien *Summerland* i 2004-2005, hvor han spilte rollen som Braiden Westerley. I 2012 var han med i den amerikanske skrekkfilmen *[[Chernobyl Diaries]]*.

## Diskografi
* *[[Beautiful Soul]]* (2004)
* *[[Right Where You Want Me (album)|Right Where You Want Me]]* (2006)
* *[[Departure (Jesse McCartney-album)|Departure]]* (2008)
* *[[In Technicolor]]* (2014)

## Referanser


## Eksterne lenker
* 
* 
*
Claudia (gens)

**Claudius**/**Claudia** er nomen til en av de eldste slektene under Romerriket, hvis medlemmer for århundrer var ledere i republikken og keiserriket. Det første keiserdynastiet i Roma var en forening av *Claudius* og ''Julius'', det julo-claudiske dynasti.

Slekten skal etter tradisjonen ha begynt ved Attis Clausus, en sabiner som ønsket fred med Roma, et upopulært valg som tvang ham og hans ledsagere i å forlate Regillus rundt 504 f.Kr.. I Roma var han velkommen, og han ble valgt til senator i 495 f.Kr., mens hans følgesvenner ble gitt romersk borgerskap. Fra den tid hadde familiens medlemmer hyppig de øverste posisjonene i staten, både under republikken og i keisertiden.

På folkemunne ble han kalt Appius Claudius Sabinus. Trolig kommer Claudius fra det latinske ordet *claudeo* (svak), da mange av familiemedlemmene var skrøpelige, trolig fra en medfødt sykdom.

Plebeierne Claudii er funnet rimelig tidlig i Romas historie. En del kan ha nedstammet fra familiemedlemmer som hadde gått over til plebeierne mens andre var antagelig etterkommer av frimenn av slekten (tidligere slaver). Suetonius, som skrev flere tiår etter at julo-claudiske dynasti hadde falt, skrev at både gode og onde dåder er tilskrevet medlemmer av familien. Under republikken var den ingen patrisier fra familien som adopterte et medlem fra en annen familie. Keiser Claudius var den første som brøt denne skikken ved å adoptere Lucius Domitius Ahenobarbus, senere kjent som keiser Nero, beryktet for å ha brent ned Roma.

## Referanser


## Eksterne lenker
* «Claudius», *Dictionary of Greek and Roman Biography and Mythology* 1. Boston, Internet: Little, Brown & Company, The Ancient Library. 2005 [1867].
* «Claudius», 1911 *Encyclopædia Britannica*, via *Wikisource*
Relativt gehør

**Relativt gehør** er evnen til å skille mellom forskjellige toner. En som har relativt gehør kan frambringe en tone rett etter å ha hørt denne, samt synge to eller flere toner med forhåndsbestemte intervall. De fleste voksne mennesker har relativt gehør, noe de får til litt ulik alder.

Se også:
*Absolutt gehør
*Tonedøvhet
All Nippon Airways

**All Nippon Airways (ANA)** (全日本空輸 *Zen-nippon kūyu*, ofte forkortet til 全日空 *Zennikkū*) Japans største flyselskap. Selskapet ble grunnlagt i 1952 og har hovedkvarter i Tokyo. ANA er medlem av Star Alliance.

## Flåte

ANAs flåte inneholder følgende fly (mars 2007):

### Tidligere fly
*17 Boeing 747-100SR 
*5  Boeing 747-200B 
*1  NAMC YS-11A-200

Gjennomsnittsalderen på All Nippon Airways' flåte er på 10 år (mai 2007).

## Referanser


## Eksterne lenker
*
Beddawi (flyktningleir)

**Beddawi** er en flyktningleir for palestinere beliggende i høydene ca. fem km nordøst for Tripoli i Libanon. Den ligger tett ved den libanesiske byen ved samme navn. Leiren ble opprettet i 1955, og har (2005) ca. 13&nbsp;300 beboere.

Den 5. oktober 2024 ble Hamas' kommandant for Libanon, Said Atallah og hans kone og to døtre drept av et israelsk luftangrep i Beddawi. Våpenprodusenten Mohammad al-Mahmoud ble også drept. 

## Referanser
Tel el Zaatar

**Tel el Zaatar** ( = timianhøyden) var en flyktningleir for palestinere opprettet i 1948 i den nordlige del av det som ble det kristne Øst-Beirut under den libanesiske borgerkrigen (1975–1990). Tidlig under krigen ble flyktningleiren omringet, og en stor del av beboerne massakrert.
98 (tall)

**98** (**nittiåtte**, også skrevet *åtteognitti* på riksmål) er det naturlige tallet som kommer etter 97 og kommer før 99.

98 er et partall.

98 er atomnummeret til californium.

98 er XCVIII i romertall.

## Annet
**98** er også:
*Antallet episoder av programmet Gilligan's Island.
Koss PortaPro

**Koss PortaPro** er et portabelt og sammenfoldbart stereoheadsett som ble designet og produsert av Koss Corporation. Headsettet veier 65 gram og  designet har ikke forandret seg siden 1984, da det først ble lansert. Settet ble solgt i en årrekke, før det fikk en renessanse etter årtusenskiftet på det eksplosivt voksende markedet for mp3-spillere og tilbehør. 
Versjoner av PortaPro som har mikrofon kan brukes som handsfree-enhet til mobiltelefon.

## Tekniske data
* Virkemåte: Elektrodynamisk
* Frekvensområde: 15-25&nbsp;000&nbsp;Hz
* Impedans: 60 Ω
* Følsomhet: 101 dB SPL/1&nbsp;mW
* Forvrenging:  < 0,2 %
* Vekt: 65 gram
* Tilkopling: Jack (6,3&nbsp;mm) og Mini-Jack (3,5&nbsp;mm)

## Eksterne lenker
* Koss Porta Pro på den offisielle Koss websiden
Imagine (album)

***Imagine*** er et musikkalbum utgitt av John Lennon i september 1971 i USA, og i oktober i Storbritannia.

Albumet inneholder blant annet fredssangen «Imagine», som toppet hitlistene i Storbritannia etter Lennons død. En annen kjent sang på albumet er «How Do You Sleep?», som mange tolker som rettet mot Paul McCartney. Denne sangen inneholder strofen «The only thing you done was yesterday, and since you're gone you're just another day» – en referanse til McCartney-sangene «Yesterday» og «Another Day».

*Imagine* toppet listene verden rundt da det ble utgitt. Mordet på Lennon førte til nye sterke salgstall for albumet, og det utgis stadig i nye utgaver. I 2000 deltok Yoko Ono i remiksingen av albumet.

## Sporliste
Alle sangene er skrevet av John Lennon, unntatt hvor annet er notert.

# «Imagine» – 3:01
# «Crippled Inside» – 3:47
# «Jealous Guy» – 4:14
# «It's So Hard» – 2:25
# «I Don't Wanna Be a Soldier Mama, I Don't Wanna Die» – 6:05
# «Gimme Some Truth» – 3:16
# «Oh My Love» (John Lennon, Yoko Ono) – 2:44
# «How Do You Sleep?» – 5:36
# «How?» – 3:43
# «Oh Yoko!» – 4:20

## Personell
* John Lennon: Gitar, piano, munnspill, vokal
* George Harrison: Gitar
* Tom Evans: Gitar
* Joey Badfinger: Akustisk gitar
* Tommy Badfinger: Akustisk gitar
* Rod Linton: Gitar
* Joey Molland: Gitar
* John Tout: Piano (ved en feil kreditert som gitar).
* Ted Turner: Gitar
* Klaus Voormann: Bass
* Nicky Hopkins: Piano, elektrisk piano
* John Barham: Tråorgel, keyboard, vibrafon
* Alan White: Trommer, slagverk
* Michael Pinder: Slagverk.
* Jim Gordon: Trommer, slagverk
* Jim Keltner: Trommer, slagverk
* J&P Duo Group: Backing-vokal
* King Curtis: Saksofon

## Eksterne lenker
*
Imagine (sang)

**«Imagine»** er en sang av John Lennon utgitt i oktober 1971. Sangen er utgitt på albumet som også heter *[[Imagine (album)|Imagine]]*. «Imagine» er en av de mest kjente sangene John Lennon skrev som soloartist.

Sangen ble komponert i Tittenhurst Park, hans eiendom i Ascot, England. Hans kone, Yoko Ono, så på mens Lennon satt ved det hvite flygelet som er kjent fra filmer og fotografier.

Teksten handler om at mennesker burde kunne leve sammen, uansett bakgrunn. Selv sa Lennon at det er «en anti-religion, anti-nasjonalistisk, anti-kapitalistisk og anti-konvensjonell sang. Det politiske budskapet blir akseptert bare man 'strør litt sukker på'».

Den kom på en tredjeplass på Rolling Stone sin liste 500 Greatest Songs of All Time i 2021 og på samme liste i 2024 kom den på nittende.

Den er også gitt ut av en rekke andre artister, for eksempel Cindy Blackman Santana som ga den ut i 2020.

## Personell
*John Lennon: vokal og piano
*Klaus Voormann: bass
*Alan White: trommer

## Referanser


## Eksterne lenker
*
Hiram Bingham

**Hiram Bingham** (født 19. november 1875, død 6. juni 1956) var en amerikansk utforsker og politiker. Han gjenoppdaget inkabosetningen Machu Picchu i 1911. Bingham ble valgt til guvernør i Connecticut for Det republikanske parti i 1924, men før han ble innsatt tok han over det ledige senatsetet til Frank B. Brandegee, som hadde tatt sitt eget liv. 7. januar 1925 ble han innsatt som guvernør, og dagen etter trakk han seg. Bingham var senator til 1933.

## Referanser


## Eksterne lenker
* 
*
Kieran Richardson

**Kieran Edward Richardson** (født 1984) er en engelsk tidligere profesjonell fotballspiller.

## Klubbkarriere
Richardson vokste opp i Greenwich i London og begynte med fotball da han gikk på barneskolen (Parkwood Primary School). Det ble fort tydelig at han hadde talent. Han var kaptein for skolelaget og ble invitert til å trene med , men han havnet etter hvert i  der han begynte å trene profesjonelt. Richardson spilte som regel på venstresiden av midtbanen, men ble også brukt sentralt. 

### Manchester United
Richardson fikk sin første kamp for  den 23. oktober 2002 mot . Han scoret sitt første mål den 5. november 2002 mot  i ligacupen. Richardson ble lånt ut til  i januar 2005 og scoret i sin første kamp for klubben. Han gjorde en meget god figur for Midlands-klubben og spilte en stor rolle i klubbens kamp for å unngå nedrykk.

Før 2005/2006-sesongen takket Richardson nei til en ny låneavtale med West Bromwich. Han var klar på at han ville forsøke å spille seg inn på Uniteds førstelag. Han var i førstelagstroppen flere ganger den sesongen, og fikk også landskamper for . Sir Alex Ferguson uttalte at Richardson er en av de beste spillerne som har kommet fra Manchester Uniteds fotballkademi. Etter hvert fikk Richardson kun sporadisk spilletid for Manchester United. Han fikk noen kamper som venstreback i Gabriel Heinzes skadefravær i 2005/2006-sesongen, samt noen kamper i en periode med skadeproblemer i klubben.

### Sunderland
Den 16. juli 2007 signerte Richardson en fireårskontrakt med Roy Keanes , og forlot dermed Old Trafford for godt. Totalt spilte han 134 seriekamper og scoret 14 seriemål for Sunderland.

### Fulham
Den 31. august 2012 signerte Richardson en treårskontrakt med Fulham. Totalt fikk han 45 seriekamper og scoret fem mål.

### Aston Villa
Den 11. juli 2014 meldte han overgang til , hvor han skrev under på en toårskontrakt.

### Cardiff
Etter en periode uten kontrakt med noen klubb i starten av 2016/2017-sesongen, inngikk Richardson i oktober 2016 en korttidsavtale med  ut året.

Richardson trente med La Liga-klubben  i april 2017 uten at det ble noen avtale med klubben. 

## Landslagskarriere
Kieran ble i 2005 innkalt til -troppen som reiste til USA. Han scoret to mål mot vertene i sin debut for England. Ett av målene kom på et frispark, det andre var et spillemål.

## Privatliv
Utenfor fotballen er Kieran en dreven kunstner, med tegning som sitt spesialfelt.

## Referanser


## Eksterne lenker
* 
* Richardsons profil på fotballdatabase.com
* Kieran Richardsons profil på united.no
* Kieran Richardsons profil på manutd.com (engelsk)
Elektrisk Regn

**Elektrisk Regn**, også kjent under navnet **ElRegn**, er et nyveiv-band fra Bergen som ble grunnlagt i 1978 og som, med flere pauser, holdt det gående til 2024, da bandet spilte avskjedskonsert i Røkeriet på USF Verftet 4. oktober. Bandet har hatt en rekke medlemmer, men Dennis Reksten har gjennom hele bandets eksistens vært frontfigur, gitarist og vokalist. Bandet er kjent for sine humoristiske tekster, også om alvorlige temaer, noe som ikke minst gir seg uttrykk i deres kanskje mest kjente sang, «Naboen er nynazist».

## Medlemmer
* Dennis Reksten, synth, gitar, vokal, låtskriver (1978–2024)
* Harald Nilsen, bass (1978–1985)
* Trond Osland, gitar (1985–1987)
* Tom Kogstad, trommer (1979–1985, 1987–1992)
* Harald Pallesen, synth, gitar, vokal (1978–1982)
* Erik Reksten, trommer (1978–1979)
* Sam Fossbakk, gitar (1981–1982)
* Ine Tømmerås, vokal, synth (1982–2024)
* Bjørn Vassbotten, gitar (1982–1987) 
* Rune Kogstad, trommer (2008–2024)
* Morten Eide, bass (1985–1987)
* Jan Gunnar Bortheim, gitar (1987–2024)
* Ragnar «Raggi» Kolstad, trommer (1992–2008)
* Eirik «Pytten» Hundvin, bass (1987–2024)
* Jarle Zimmermann, keyboards (1987–2024)

## Diskografi
### Studioalbum
* 1982: *[[Steinbyen]]* (LP, Apollon Records, Rec 90 CD med ekstraspor 1994)	 
* 1985: *[[Kropp uten sjel]]* (LP)
* 2002: *[[Stein igjen]]* (CD, Rec 90)

### Singler og EP-er
* 1987: «Hilsen ElRegn» (EP) 4 spor
* 1994: «Naboen er nynazist» (Single)

### Samlealbum
* 1982: *Sterkt stoff* (Samlealbum, LP, Apollon Records, diverse artister)
* 1988: *[[Naboen]]* (Samlealbum)
* 1991: *Markeveien 4* (Støttealbum for husokkupasjonen i Markeveien 4 i Bergen, Selskapet-90, diverse artister)
* 2006: *Reprise* (soundtrack-album for filmen Reprise, diverse artister)

## Referanser


## Eksterne lenker
* 
* Biografi hos rockheim.no
* Gruppen på Groove.no
Intervall

**Intervall** (av lat. *inter vallum*, mellom murene) kan være:

*Intervall (sport) som er en treningsform for fysisk utholdenhet med veksling mellom høy og lav intensitet.
*Intervall (matematikk) som er et sett med tall mellom to grenser.
*Intervall (musikk) som er betegnelsen på avstanden mellom to toner
*Intervallnivå er det nest høyeste av fire målenivåer
*Intervall (tid) som er tiden mellom to hendelser
Den tiende mann

***Den tiende mann*** (engelsk *The Tenth Man*) er en roman av den engelske forfatteren Graham Greene og ble opprinnelig skrevet i 1944 som filmmanus for MGM. Filmen ble det aldri noe av og romanen ble glemt helt av forfatteren til 1983 da en ukjent person meddelte at manuset var til salgs hos en forlegger. *Den tiende mann* er betegnet som Greenes ukjente mesterverk og blir betegnet av forfatteren selv som en bedre roman enn hans mer kjente *Den tredje mann*. Romanen ble filmatisert i 1988 med bl.a. Anthony Hopkins og Kristin Scott Thomas.

## Bakgrunnshistorien

Romanen *Den tiende mann* ble skrevet av Graham Greene i 1944 og var tenkt som et av de manusene som skulle bli filmatisert av MGM. Greene hadde skrevet kontrakt for filmselskapet samme år. Bakgrunn for avtalen var at Greene alltid hadde stått i gjeld til forleggerne sine, og at det var kun romanene *[[Brighton Rock]]* fra 1938 og *[[Makten og æren]]* fra 1940 som hadde gitt han en del økonomisk suksess. I frykt for dårligere tider, skrev han nettopp kontrakten med MGM for å sikre familien. Kontrakten var starten på slavearbeidet, som han selv betegner det. Romanen ble ikke brukt som filmmanus, men MGM kjøpte opp rettighetene til romanen. Da Graham Greene startet på *Den tredje mann* i 1948, som ble filmatisert i 1949, ble den *Den tiende mann* glemt helt til noen hadde lyst å kjøpe opp manuskriptet i 1983. Romanen kom da ut to år etter gjenoppdagelsen og ble endelig filmatisert i 1988 med Anthony Hopkins. Romanen er blitt betegnet som et av Greenes beste verk gjennom hele forfatterskapet.

## Handling

Handlingen i *Den tiende mann* foregår i en fengselscelle i Frankrike under andre verdenskrig. Her deler 30 personer samme celle og en dag får de beskjed av en ung sersjant at hver tiende mann skal dø neste dag, og at de selv skal velge ut hvem de tre personene skal bli. De velger å trekke lodd. Blant de tre som trekker døden, er den rike advokaten Chavel. Han blir hysterisk og tilbyr alle sine penger til den som tar hans plass. En person tar i mot tilbudet, den unge Janvier som dermed sikrer moren og søsteren en trygg framtid etter krigen. Etter krigen vandrer Chavel fattig, men med livet i behold, rundt i Frankrike og vender tilbake til huset der Janviers familie nå bor. Handlingen utvikler seg videre i mange av de temaene Greene var opptatt av i mange av sine bøker: dobbeltgjenger, hat, skyld, ære, nåde, tro og kjærlighet.

## I Norge

I Norge ble romanen utgitt første gang i 1985 på Cappelens forlag i Aase Gjerdrums oversettelse. Romanen kom ut samme år som den internasjonale lansering av romanen. Romanen ble også utgitt i 1986.

## Tillegg

Romanen originalmanus inneholder også et par utkastsider til to filmmanus, med titlene *Jim Braddon og krigsforbryteren* og *Ingen har skylden*.

## Film

*Jack Gold: *The Tenth Man* (1988). Anthony Hopkins som Jean Louis Chavel og Kristin Scott Thomas som Therese Mangeot.

## Eksterne lenker
* ''Den tiende mann'' på IMDb
Draugluin

**Draugluin** er en fiktiv figur fra bøkene til J.R.R. Tolkien. Han var varulvenes leder og tjente under Morgoth også kjent som Melkor. Draugluin var den største av varulvene og den mest grusomme. Hans bane ble hunden Huan fra Valinor.

Dette skjedde etter at Beren ble fanget og kastet i Morgoth's fangehull. Lúthien og Huan kom til Morgoth's porter og mens Morgoth sendte varulv etter varulv, drepte Huan dem lydløst. I det Draugluin krøp inn til Morgoth igjen etter tapet mot Huan, der Draugluin ble dødelig såret, hvisket han til sin herre: «Herre, Huan er der!» og så døde han.
Phillip Bardsley

**Phillip Anthony Bardsley** (født 28. juni 1985) er en tidligere fotballspiller som spilte landslagsfotball for .

Han spilte i forsvar og var flere ganger del av Mesterliga-troppene og Ligacup-troppene for Manchester United. I 2004 var han på lån i den belgiske samarbeidsklubben Royal Antwerpen i fire måneder.

Han fikk sine sjanser på Uniteds førstelag i starten av 2005-06-sesongen, da Gary Neville var ute med skade. Da gjorde han en god figur og imponerte mange eksperter med godt backspill.

Phillip vokste opp i nærheten av Uniteds gamle treningsbane The Cliff. Når unge Bardsley hadde ferie, var han ofte nede ved banen for å se sine helter trene. Bardsley er den eneste spilleren i den nåværende troppen som har kommet gjennom alle nivåene i Uniteds akademi. Han var åtte år gammel da han startet i Manchester United.

Hans bror Josh er for øyeblikket elev ved Prestwich high school. Han er 12 år gammel, og allerede tippet å bli en stor fotballspiller.

Den 16. mars 2006 gikk Bardsley til Burnley, der han spilte på lån resten av sesongen. Han fikk spille 6 kamper i klubben og rakk uheldigvis å score et selvmål mot Southampton FC før han forlot. Bardsley kom tilbake til United og spilte en del kamper i sesongoppkjøringen før han ble lånt ut til Rangers den 16. august 2006. Etter å ha spilt 7 kamper for den skotske klubben kom Bardsley på kant med manager Paul Le Guen. Bardsley ble i klubben til januar 2007 før han returnerte til Manchester United.

Han ble nesten umiddelbart etter returen fra Rangers enig med Aston Villa om en utlånsavtale som gjelder ut sesongen 06/07. 1. mai 2007 ble det klart at han ville returnere til Old Trafford etter Aston Villas siste kamp for sesongen. 17. oktober 2007 ble det klart at Bardsley skulle bli lånt ut til Sheffield United for en 3 måneders avtale. Bardsley returnerte til United etter et greit opphold i Sheffield. 22. januar forlot han United for godt. Han ble da klar for Sunderland AFC på permanent basis.

Den 22. mai 2014 meldte han overgang fra Sunderland til Stoke City FC, hvor han skrev under på en treårskontrakt.

## Karriere som spiller (alle turneringer)
*Per [[24. august]] [[2014]]* 	 

## Referanser


## Eksterne lenker
* 
* Phillip Bardsleys profil på united.no
* Phillip Bardsleys profil på manutd.com (engelsk)
Ferjesambandet Halhjem–Sandvikvåg

**Halhjem–Sandvikvåg** er et ferjesamband på Europavei 39 over Bjørnafjorden mellom Bjørnafjorden og Fitjar kommuner. Den er 22&nbsp;km (12 nautiske mil) lang. Strekningen opereres fra 2019 av Torghatten Nord, og overfarten tar 45 minutter. Det er det tredje mest trafikkerte ferjesambandet i Norge.

Fra 2019 betjenes sambandet av ferjene MF «Samnøy», MF «Færøy», MF «Huftarøy», MF «Flatøy» og MF «Lysøy». MF «Bømlo» er reserveferje. Fra 1. januar 2019 benyttes den nasjonale AutoPASS for ferje ordningen som driftes av Skyttel AS til betaling.

I 2011 reiste 1,2 millioner passasjerer med gassferjene over Bjørnafjorden. Ferjene fraktet 888&nbsp;618 kjøretøy, noe som gir et snitt på 2&nbsp;434 kjøretøy hver dag.

## Historie
Frem til 2007 drev Hardanger Sunnhordlandske Dampskipsselskap ferjedrift over Bjørnefjorden i nesten femti år. Frem til 2007 ble strekningen betjent av fire Tide-ferjer: MF «Stord», MF «Ullensvang», MF «Bjørnefjord» og MF «Sunnhordland». I perioden januar 2007 til desember 2018 ble sambandet trafikkert av Fjord1 som i 2007 satte inn tre nye gassferjer på strekningen, MF  «Fanafjord», MF «Bergensfjord» og MF «Raunefjord», som hadde høyere fart og større kapasitet enn HSDs ferjer.

Fra 2019 skulle Torghatten Nord betjene strekningen med fem nybygde ferjer. Fordi disse ble forsinket fra verftene, leide selskapet inn MF «Bastø II» og MF «Bastø III» fra søsterselskapet Bastø Fosen, og MF «Fanafjord» og MF «Bergensfjord» fra Fjord 1.

Torghatten Nords nye ferjer har lavere topphastighet og mindre manøvreringsreserver enn Fjord1-ferjene. En av de nye ferjene, MF «Huftarøy» berørte grunnen under en testtur.

En ferjefri forbindelse, Hordfast, er planlagt.

* * MF "Bastø II" og MF "Bastø III" ble lånt av Bastø Fosen, mens MF "Fanafjord" og MF "Bergensfjord" ble lånt av Fjord1 til Torghatten Nord grunnet forsinkelser i leveransen av de nye fem ferjene som går i dag.

## Referanser


## Eksterne lenker
* bt.no: Gasser opp fergefarten
* innsida.no:Pionerane på Bjørnefjorden
* sunnhordland.no: Fleire reiste med ferja
Kystbergknapp

**Kystbergknapp** (*Sedum anglicum*) er ei plante i bergknappfamilien.

Kystbergknappen blir 2-7 cm høy og vokser i matter. De sukkulente små bladene er blågrønne og eggformede, og blir 2-4 mm store. Når kystbergknappen blir eksponert for mye sol vil både bladene og stengelen bli rødlig, det er en beskyttelsesmekanisme mot for mye sol til cellene hvor fotosyntesen foregår. Som de fleste bergknapper har kystbergknappen 5 kronblad. Kronbladene er spisse og er blekrosa eller hvit med rødlige prikker. Kystbergknappen blomstrer i juni-juli. 

Planta kan forveksles med hvitbergknapp, men kronbladene hos hvit bergknapp er noe mer butte og som regel rent hvite. Hvitbergknapp har også adskillig kortere begerblader enn kronblader, og sett forfra er ikke begerbladene på hvitbergknapp synlige når man betrakter blomsten forfra. Hvitbergknapp vokser i mindre grad i matter slik som kystbergknapp gjør. 

Uten blomster er det også vanskelig å skille mellom kystbergknapp og bitterbergknapp, men hos bitterbergknapp er bladene bredest innerst i motsetning til kystbergknappen hvor bladene er bredest på midten.
 
Kystbergknappens utbredelse er i nordlige strøk knyttet til sjøen og vokser stort sett kun i ytre deler av kysten i bergsprekker og andre tørre områder hvor den ikke blir overskygget av annen vegetasjon. Ved Middelhavet trekker kystbergknappen opp i fjellene i over 2000 meters høyde og finnes ikke ved kysten. I Norge er planta ganske vanlig fra Kragerø nord til Nærøy i Nord-Trøndelag. 

Kystbergknappen ble i gamle tider medisinsk brukt særlig mot utslett, men også på åpne sår, vorter og kviser.

Kystbergknappen er kommuneblomst i Frøya kommune.

## Referanser


## Galleri

Fil:Sedum anglicum Norway close.jpg|Kystbergknapp. *(Foto: Kjetil Lenes)*
Fil:Kystbergknapp07.jpg|Kystbergknapp. *(Foto: Erlend Bjørtvedt)*


## Eksterne lenker
*
Dúnedain

**Dúnedain** var i Midgard, i J.R.R. Tolkiens fiktive verden, en del av folket som kom fra Numènor etter øyas fall. Disse bosatte seg stort sett nord for Gondor og landene i sør. Arnor var landet de bodde i.

## Historie
Dúnedain var etterkommere etter alvevennene i det første tideverv som sammen med alvene kjempet mot Morgoth og som fikk øya Numènor av Valaene som belønning. 

Dúnedain kom til Midgard på slutten av andre tideverv, de var restene av **de trofaste**, de som ikke stolte på Sauron i Numènor og flyktet før øya sank. I Midgard grunnla de to kongedømmer, Arnor og Gondor, landene ble styrt høykongen Elendil frem til den siste alliansen av alver og menn og Saurons første fall. Arnor ble kraftig svekket i løpet av krigen og i løpet av det tredje tideverv og ble delt i tre. For Gondor gikk det bedre, men på slutten av det tredje tidevervet var også Gondor kraftig svekket av borgerkrig og press utenfra.
## Se også
*Høvding over Dúnedain
Burj el Barajneh flyktningleir

**Burj el Barajneh** er en flyktningleir for palestinere. Den ligger i bydelen Burj el Barajneh i Beirut i Libanon, rundt fire kilometer sør for Beirut sentrum. Leiren ble opprettet i 1948 av Røde Kors for å huse palestinske flyktninger som følge av Den arabisk-israelske krigen. Leiren ble delvis ødelagt under den israelske invasjonen av Libanon i 1982 og Den libanesiske borgerkrigen.

Per 2024 er leiren hjemsted for  palestinere, samt  syrere som er fordrevet på grunn av borgerkrigen i Syria.

## Referanser
Juan Almeida Bosque

**Juan Almeida Bosque** (født 17. februar 1927 i Havanna, død 11. september 2009) var en kubansk politiker og en av de opprinnelige kommandantene i den kubanske revolusjonen. Ved sin død i 2009 var han en av Cubas sju visepresidenter.

Den 26. juli 1953 deltok han i Fidel Castros mislykkede angrep på militærleiren Moncada i Santiago de Cuba i et forsøk på å starte en revolusjon mot Fulgencio Batista. Sammen med andre overlevende ble han dømt til fengsel på Isla de la Juventud, men ble sammen med Castro og de andre opprørerne, løslatt i et generelt amnesti i mai 1955. Etter løslatelsen deltok han 12. juni 1955 i stiftelsen av 26. juli-bevegelsen og dro deretter til Mexico for å delta i oppbyggingen av bevegelsens geriljagruppe.

Den 25. november 1956 dro Almeida og 81 andre revolusjonære til Cuba med båten Granma. I Sierra Maestra ble han i februar 1958 utnevnt til *comandante* og gitt ledelsen av den tredje front i kampen mot Batistas tropper. 

Etter revolusjonens seier i 1959 inntok han flere ledende roller. Herunder som sjef for luftvåpenet, viseminister i statsrådet og medlem av sentralkomiteen og politbyrået til PCC (Partido Comunista de Cuba). Almeida var en av de mest populære skikkelsene fra den kubanske revolusjonen, på linje med Fidel Castro, Che Guevara, Raúl Castro og Camilo Cienfuegos.

## Referanser


## Eksterne lenker
* Bilder av Almeida på www.latinamericanstudies.org
* Biografi på www.cubanacan.cu (spansk)